Na predsedniških volitvah 2020 je Trump izgubil proti Joeju Bidnu, vendar odbil priznati poraz. Poskušal je spremeniti izid volitev z neutemeljenimi trditvami o volilnih prevarah, pritiskanjem na vladne uradnike, poskusi pravnega izpodbijanja izida in oviranjem prenosa oblasti. Med preštevanjem elektorskih glasov 6. januarja 2021 je v govoru pozval svoje podpornike, naj se odpravijo na Kapitol, ki so ga slednji nato napadli in zasedli; v napadu je umrlo pet ljudi, kongres pa so morali evakuirati. Sedem dni po izgredu je predstavniški dom proti Trumpu vložil novo ustavno obtožbo zaradi vzpodbujanja upora, s čimer je postal edini pripadnik zvezne vlade z dvema ustavnima obtožbama.